text: Условия и ред за управление на Задруги - Хородея
  Условия и ред за управление на Задруги
  1 Иницииране на Задруга
  Следвайки стъпките за създаване на Задруга, първоначално ще преминете през регистрация на своята неправителствена организация.
  Следващата стъпка е попълване на регистрационна форма, в която описвате целите, обхвата и естеството на търсената подкрепа, както и набираните ресурси.
  Всяка Задруга подлежи на одобрение от Хородея, след което се публикува и може да започне да набира участници и средства. Критериите за одобрение са съвместимост с Етичния Кодекс и Оценителната система на Хородея.
  2 Управление на доброволчеството
  Нуждите от доброволен труд се описват като конкретни позиции с начална и крайна дата на ангажимента.
  Задължително се оценява пазарна стойност на всяка позиция и се отбелязва в съответното поле.
  Тази стойност не ви ангажира с плащане към вложителя - тя служи за отчитането на личен ПРИНОС към вложителя и на формирането на ДАР, служи и за определяне на вашата такса към Хородея.
  Не пропускайте да следите съобщенията си и администрирате получените заявки за доброволен труд!
  Платформата позволява създаването на въпросник към кандидатстващите доброволци, чрез който да се установят техните компетенции и опит. По този начин се улеснява подборът на участниците.
  3 Отчетност на доброволчеството
  Доброволческият труд подлежи на отчитане. Изпълнението или неизпълнението на заявка за доброволчески принос се отчита от администратора или оторизиран член на Задругата.
  Отчитането става в края на проекта от полето Кандидатури в страницата Доброволци. Ако заявката за доброволчески принос не бъде изпълнена, следва да го отбележите от профила на своята Задруга. От менюто Вложители на труд > Кандидатури.
  В случай че това не е отразено, платформата ще приеме всички заявки за ПРИНОС за изпълнени. По този начин стойността на таксата дължима към Хородея ( % от набраните вложения - средства и труд) може да бъде по-висока от реалната.
  Доброволците също ще имат възможност да рапортуват за това дали техния ПРИНОС е отчетен. Те ще могат да дават обратна връзка с положителен или отрицателен контекст.
  4 Набиране на средства
  Набираните средства описвате като бюджет при подготовката на своята Задруга. Вложителите от своя страна правят заявка за дарение и превеждат сумата.
  Средствата се набират по банкова сметка на платформата Хородея. По електронната поща на Хородея посочвате банкова сметка, по която ще се нареждат сумите.
  Няма ограничения за постигане на определен процент успеваемост от заложения бюджет, за да бъде осъществено плащане към Задругата.
  Задругите се отплащат за ползването на платформата с такса, която зависи от размера на набраните вложения.
  5 Отчетност на средства
  С цел осигуряване на прозрачност към вложителите, набраните средства се превеждат по банковата ви сметка на не повече от четири части.
  След изразходване на всяка част от средствата, попълвате отчет за напредъка на проекта. Това става от профила на Задругата.
  Добросъвестното отчитане на разходите е условие за всяко следващо плащане.
  Ето защо: постоянно правете снимки и видеа на всичко свързано със Задругата. Снимайте работния процес, моменти от покупки на стоки, от доставки, от услуги и др.
  Добавете в отчета си множество снимките и видеата, с което убедително да покажете на вложителите си своята лоялност.
  Имате възможност да предоставите банково извлечение или дори разходните си документи към общността.
  Хородея си запазва правото да откаже плащане, ако се установи недостатъчна прозрачност в изразходването им или противоречие с целите на Задругата.
  6 Ценови условия за Задруги
  Определен процент от всяка дарена сума представляват дарение към Платформата.
  Процентът се определя в зависимост от стойността на набраните чрез Платформата дарения и доброволен труд, ( набрания Принос ) както следва:
  Размер на Приноса > До 1000 лв > 1%
  Размер на Приноса > От 1000 до 5000 лв > 2%
  Размер на Приноса > Над 5000 лв > 3%
  За Задруги, набиращи дарения, таксата се отчислява от последния превод.
  За Задруги, които не набират средства, таксата се изчислява на база заложена стойност на доброволния труд и се дължи към датата на приключване на Задругата.
  Вложителите не заплащат каквито и да е такси, към Хородея.
  7 Общностно начало
  Платформата е средство за запознаване и изграждане на познанства в работата, които се стремим да прераснат в приятелства, подкрепа и опора.
  Общността е територия за свързване и подкрепа.
  Всички регистрирани общностни организации са публикувани в страницата Общности. От там всеки ще може да се свърже с Вас по имейл, телефон, Slack.
  8 Групова комуникация в Slack
  Използваме платформата Slack, за групова комуникация и организация на работата.
  Използвайте този линк, за да се включите в Horodeya workspace.
  Създайте отделни канали с името на Общността и Задругите си.
  Добави имената на Slack каналите ( # задруга-пример) в профилите на вашите Общности и Задруги, за да могат Вложителите да Ви намират лесно.